Batalla d'a Montanya Blanca

A batalla d'a Montanya Blanca ye o nombre d'una batalla escaicita o 8 de noviembre de 1620 en Bílá Hora (Bohemia), hue un barrio de Praga en a Republica Checa, en o marco d'a Guerra d'as Trenta Anyatas y en a cual luitoron d'una man protestants nominalment d'o Reino de Bohemia (encara que yeran mercenarios bohemios, alemans, hungaros y austriacos) mandatos por Cristián I d'Anhalt-Bernburg y Jindrich Matyas Thurn; y d'atra man catolicos nominalment d'o Sacro Imperio Romano Chermanico, d'a Liga Catolica y d'a Monarquía Hispanica (encara que bi heba imperials, castellanos, flamencos d'os Países Baixos espanyols y polacos lisowczycy, con cuantos mercenarios) mandatos por Carlos Buenaventura de Longueval y Chuan t'Serclaes de Tilly. Gábor Bethlen, prencipe de Transilvania, heba ninviato tropas de caballería en aduya d'os protestants, pero plegoron tarde en a batalla. Uno d'os puntos claus ta o densenvolique d'a batalla se trobó en o feito que os mercenarios a o servicio d'os bohemios no heban cobrau o suyo salario.

A batalla remató con a redota de raso d'os bohemios, y estió o momento clau ta permitir o dominio imperial en os territorios bohemios, que perdioron parte d'as suyas libertaz, y ta marcar un cambio en os escenarios d'a guerra dende Bohemia enta o Palatinato, a on facioron fuyir a Frederico V d'o Palatinato. A batalla y a ocupación de Praga tamién implicoron una funda represión, con 27 liders d'a Defenestración de Praga executatos publicament.

 Vinclos externos 

Categoría:Batallas d'Austria
Categoría:Batallas de Bohemia
Categoría:Batallas d'Espanya
Categoría:Batallas d'o Sacro Imperio Romano Chermanico
Categoría:Batallas d'a Guerra d'as Trenta Anyadas
Categoría:Batallas de 1620
Categoría:Historia d'a Republica Checa